cyanic-selkie/wikianc huggingface dataset:
Farmacocinética
Ionización
As membranas celulares presentan unha resistencia ao paso de moléculas ionizadas superior á que presentan ás substancias non ionizadas e liposolubles. Este feito é importante sobre todo con substancias que son anfotericamente débiles. O pH ácido do estómago e a posterior alcalinización que se produce no intestino, modifican os graos de ionización de ácidos e bases febles, dependendo do pKa de cada substancia. O pKa é o pH ao que unha substancia presenta un equilibrio entre as moléculas ionizadas e as non ionizadas, e para o seu cálculo é importante considerar a ecuación de Henderson-Hasselbalch.
Vías de administración
400px|miniatura|Evolución das concentracións no plasma dun fármaco en 96 horas despois da súa administración oral cada 24 horas. Nótese que a área baixo a curva (AUC, area under the curve) no estado estacionario é igual a AUC∞ despois da primeira dose.
Características da absorción
Cómpre ter presente a existencia dunha serie de factores que modifican a absorción, que son:
Distribución
A distribución dos fármacos pode definirse, entre outras formas, como a chegada e disposición dun fármaco nos diferentes tecidos do organismo. É un proceso moi importante, dado que, segundo a súa natureza, cada tecido pode recibir cantidades diferentes do fármaco, o cal, ademais, pasará alí períodos de tempo variables.
Volumes físicos do organismo
onde Ab é a cantidade total de fármaco no corpo e Cp a concentración plasmática do mesmo.
Farmacocinética clínica
Clinicamente, a monitorización adoita realizarse por medio da determinación das concentracións plasmáticas, xa que adoita ser a determinación máis accesible e fiable das dispoñibles. Os principais criterios para determinar as concentracións plasmáticas dun fármaco son:
Taxon
Tipos de taxons
Existen dous tipos de taxons:
Vanguard 3
Características
O satélite estabilizábase mediante xiro e funcionou alimentado por baterías ata que se esgotaron tras 85 días en órbita. Despois diso o satélite foi seguido opticamente para estudar o efecto do arrastre da atmosfera na súa órbita. Tiña forma de esfera de 42,9 kg de masa e 50,8 cm de diámetro da que sobresaía un mastro cónico de 66 cm de longo. O interior da esfera estaba presurizado e contiña a instrumentación, incluída a electrónica de comunicación e dos experimentos. Tamén contiña unha cinta grabadora de datos para transmitilos ao pasar sobre unha estación de seguimento. Do corpo do satélite sobresaían catro antenas a intervalos de 90 graos e no seu exterior tamén se atopaba unha célula solar de sulfuro de cadmio, cerca do ecuador da esfera. O magnetómetro iba no extremo do mastro.
Brans de Arriba, Brión, Brión
Brans de Arriba é un lugar da parroquia de Brión no concello coruñés de Brión na comarca de Santiago. Tiña 29 habitantes no ano 2010 segundo datos do INE, dos cales 13 eran homes e 16 eran mulleres.
Expediente Picasso
Historia
As preocupacións do xeneral Dámaso Berenguer acerca de que a investigación puidese mostrar responsabilidades do Alto Mando, fixeron que o ministro limitase o expediente de tal xeito que quedase fóra das investigacións a actuación do Alto Mando e do alto comisario. Picasso mostrouse en desacordo con esta posición do ministro, manifestando a súa vontade de dar luz a todos os feitos, aínda que lle ofreceu ao Vizconde a posibilidade de ser relevado da comisión para continuar o seu traballo como representante na sociedade de Nacións. Temendo a dimisión, o ministro cedeu e vetou calquera investigación que puidese afectar ao Alto Mando.
A Moura, San Cristovo das Viñas, A Coruña
miniatura|Situación da Moura no concello da Coruña. A Moura é un lugar da parroquia de San Cristovo das Viñas, no concello da Coruña. Segundo o padrón municipal (INE 2014) ten 34 habitantes (15 homes e 19 mulleres), o que supón un aumento nun habitante en relación ao ano anterior.
Flag Fen
Historia
A illa foi descuberta no ano 1982 durante as prospeccións arqueolóxicas previas ás obras de construción de diques na zona, no 1984 comezaron as escavacións financiadas polo Patrimonio inglés, atopándose a roda de madeira máis antiga de Inglaterra así como fragmentos de cerámica, armas e obxectos importados de Europa. Debido aos coidados polos que teñen que pasar as madeiras o lugar aínda está a ser escavado, debido a que se quere preservar o xacemento e os arredores (onde se supón que proseguía o santuario ou mesmo se atopaba o santuario orixinal) antes de que a agricultura intensiva deshumidifique a zona e podreza os restos que aínda se poden atopar baixo a turba.
SNARE
Estrutura
Aínda que os SNAREs varían considerablemente en estrutura e tamaño, todos comparten un segmento no seu dominio citosólico chamado motivo SNARE, que consta de 60 a 70 aminoácidos e contén repeticións de héptada que teñen a capacidade de formar estruturas de hélice superenrolada (coiled-coil). Os v- e t-SNAREs poden ensamblarse reversiblemente en feixes de catro hélices apertados chamados complexos "trans"-SNARE. Nas vesículas sinápticas, os complexos "trans" metaestables rapidamente formados están compostos por tres SNAREs: sintaxina 1 e SNAP-25 residentes na membrana celular e a sinaptobrevina (tamén denominada proteína de membrana asociada a vesículas ou VAMP) ancorada na membrana da vesícula.
Regulación de SNAP-25 dos canais de Ca2+ regulados por voltaxe nos axóns neuronais terminais
A medida que un potencial de acción chega ao axón terminal, eventos de despolarización estimulan a apertura de canais de calcio regulados por voltaxe (VGCCs), o que permite unha rápida entrada de calcio a favor do seu gradiente electroquímico. O calcio estimula a exocitose ao unirse á sinaptotagmina 1. Porén, a SNAP-25, regula negativamente a función dos canais de calcio regulados por voltaxe en células neuronais glutamatérxicas. A SNAP-25 orixina a redución da densidade de corrente a través do canal de calcio e así diminúe a cantidade de calcio que se une á sinaptotagmina, causando unha diminución na exocitose glutamaérxica neuronal. Inversamente, a subexpresión de SNAP-25 fai que se incremente a densidade de corrente nos canais de calcio e aumente a exocitose. Algunhas investigacións indican que hai posibles relacións entre a sobre/subexpresión de SNAP-25 e unha variedade de doenzas cerebrais. No trastorno por déficit de atención con hiperactividade (TDAH), os polimorfismos no locus do SNAP-25 en humanos foron ligados á enfermidade, o que suxire un potencial papel na súa manifestación. Isto tamén é indicado polos estudos de knockout de SNAP-25 heteroxéneo realizados en ratos mutantes con coloboma (defecto ocular), que orixinaron as características fenotípicas do TDAH. Outros estudos indicaron tamén unha correlación da sobre/subexpresión de SNAP-25 e o comezo da esquizofrenia.
Toxinas
Moitas neurotoxinas afectan directamente aos complexos SNARE. Toxinas como a toxina botúlica e a tetánica funcionan tomando como dianas os complexos SNARE. Estas toxinas impiden a correcta reciclaxe das vesículas e como resultado prodúcese un control muscular malo, espasmos, parálise, e mesmo a morte.
Papel na liberación de neurotransmisores
Os neurotransmisores almacénanse en conxuntos de vesículas facilmente liberables contidas dentro da terminal presináptica. Durante a neurosecreción/exocitose, os SNAREs xogan un papel fundamental no atraque de vesículas, cebado, fusión, e sincronización da liberación de neurotransmisores na fenda sináptica.
Fosfatidilcolina
miniatura|dereita|400 px|Exemplo de fosfatidilcolina a pH celular co fosfato e a colina ionizados (parte polar). O resto da molécula é [[hidrófobo|hidrófoba.]] miniatura|dereita|200 px|A colina é un aminoalcohol que forma a cabeza polar da fosfatidilcolina. As fosfatidilcolinas (PC) son un tipo de fosfolípido que conten colina como cabeza polar, e que se diferencian polos ácidos graxos que conteñen, presentes en graxas animais e vexetais. Son os principais compoñentes das membranas biolóxicas e poden obterse facilmente de moitas fontes dispoñibles, como a xema de ovo ou fabas de soia, das que se extrae mecánica ou quimicamente usando hexano. Son membros do grupo das lecitinas.
Axeitos, Oleiros, Ribeira
Axeitos é un lugar da parroquia de Oleiros no concello coruñés de Ribeira, na comarca da Barbanza. Segundo o padrón municipal (INE 2018) ten 57 habitantes (27 homes e 30 mulleres).
François Tombalbaye
François Tombalbaye, nado en Moyen-Chari, no Imperio colonial francés, hoxe no Chad, o 15 de xuño de 1918, e finado en Xamena o 13 de abril de 1975, foi un político chadiano, que ocupou o cargo de presidente do Chad dende 1960 ata o seu asasinato en 1975.
Independencia e presidencia
Un novo signo de liberalización tivo lugar en 1971, cando Tombalbaye admitiu no Congreso do PPT que cometera erros. Déronse pasos para reformar o goberno, e no novo foron incluídos máis goranes. A orde parecía restaurada, e Francia retirou as súas tropas do país.
Golpe de Estado e asasinato
Mentres tanto, a seca empeoraba en toda África, polo que, para os efectos de mellorar a sombría situación económica, a poboación foi forzada a ofrecerse como "voluntaria" nun grande esforzo por incrementar a produción de algodón. Co seu apoio no sur minguado, Tombalbaye arremeteu contra o Exército, levando a cabo arbitrarias promocións e degradacións. Finalmente, o 13 de abril de 1975, tras o arresto dalgúns dos máis importantes oficiais do país pola súa implicación nun presunto golpe de estado, un grupo de soldados asasinou a Tombalbaye e instalou a Félix Malloum, para entón xa xeneral, como novo xefe de Estado.
Meyer Guggenheim
Vida privada
Dez dos fillos que tiveron Guggenheim e a súa esposa Barbara sobreviviron. Cinco dos sete fillos varóns tiveron funcións importantes no negocio:
Pero Goterrez
Pero Goterrez foi un trobador leonés do século XIII.
Senén Bernárdez Ferrán
Traxectoria
É fillo de Senén Bernárdez Álvarez, presidente de Coalición Galega e ex deputado e senador.
Cadea lixeira das inmunoglobulinas
Noutros animais
Outros tipos de cadeas lixeiras poden encontrarse en vertebrados inferiores, como a cadea lixeira de Ig iota de condrictios e teleoósteos.
Vaos
O topónimo Vaos pode referirse a:
Esfenoide
Corpo
Artéllase co vómer. Esta articulación esfeno-vomeriana ten a particularidade de ser a única esquindilese do organismo humano (dobre encaixe recíproco). Artéllase a superficie inferior do corpo esfenoidal coas ás do vómer. Esa mesma superficie artéllase co palatino. Fórmanse aquí os buratos palatinos, por onde pasa a arteria pterigo-palatina e o nervio farínxeo de Bock. A superficie anterior do corpo esfenoidal artéllase coa superficie posterior das masas laterais do etmoide.
Ás maiores
Presentan diferentes tipos de bordos: o bordo frontal, o cigomático, o parietal e o escamento. Forman parte da fosa cranial e das rexións orbitarias e presenta varias depresións, como o burato redondo maior, o conduto carótide, o burato oval, o burato redondo menor e o conduto pterigoideo que en xeral serven para o paso de diferentes vasos sanguíneos e nervios. Tamén presenta sucos como o suco arterial ou suco carótide, o suco pterigopalatino, o suco da trompa auditiva e outras estruturas como a crista orbitaria, a crista infratemporal, a espiña esfenoidal e a língula esfenoidal.
Xeorxia
Xeorxia é un país situado no límite entre Asia e Europa localizado na costa do mar Negro, ao sur do Cáucaso, que se independizou da Unión Soviética, tras ser a República Socialista Soviética de Xeorxia. Limita ao norte e ao leste con Rusia, ao leste e sur con Acerbaixán, ao sur con Armenia e Turquía, e ao oeste co Mar Negro. A súa capital é Tbilisi.
A Revolución Rosa
En 2003 o propio Shevardnadze foi deposto por un golpe pacífico e sen derramamento de sangue, coñecido como a «Revolución Rosa», liderada por Mijeíl Saakashvili, Zurab Zhvania e Nino Burdzhanadze, os membros fundadores e líderes do partido maioritario. Nino Burdzhanadze asumiu interinamente o poder ata a elección de Saakashvili, quen tomou posesión como presidente de Xeorxia o 25 de xaneiro do 2004. Restaurar a integridade territorial nacional, reverter os efectos da limpeza étnica e o retorno dos refuxiados para os seus fogares foron as promesas preelectorais do goberno de Saakashvili.
Dend o 2004, o Presidente Mijeíl Saakashvili iniciou unha política de achegamento con occidente e en particular coa Unión Europea.
Clima
esquerda|miniatura|Paisaxe das montañas do leste de Xeorxia O clima de Xeorxia é en extremo diverso, considerando que o país é dun tamaño pouco significativo. Existen dúas zonas climáticas principais, como o son a zona Leste e a Oeste do país. Os montes Cáucasos xogan un importante rol, moderando o clima xeorxiano e protexendo o país da penetración de correntes de aire xélidas provenientes do extremo setentrional. Os pequenos montes caucásicos protexen parcialmente así mesmo á rexión da influencia de masas de aire cálidas e secas do sur.
Cefminox
Dosificación
A dose convencional é de 2 gramos cada 12 horas. Soamente existe formulación parenteral (dispoñible so nalgúns países). Non hai datos de seguridade en insuficiencia renal.
Robert Robinson
Traxectoria
En 1931 foi nomeado Cabaleiro do Imperio Británico polo rei Xurxo V e entre 1945 e 1950 foi presidente da Royal Society de Londres.
Xeorxia
Símbolos nacionais
A antiga bandeira foi empregada ata o 2004 e a actual impúxose rapidamente, pois a anterior identificábase co réxime estrito e impopular do expresidente Eduard Shevardnadze. Logo da súa caída, Mijáil Saakashvili adoptou o seu uso, argumentando ademais que vai en concordancia coa tradición cristiá do país. A insignia actual ten a Cruz de San Xurxo (presente así mesmo na bandeira de Inglaterra) e catro pequenas cruces, que probablemente corresponden a Xurxo V de Xeorxia (tamén coñecido como "O Brillante"), quen expulsou os mongois no medioevo.
Intolerancia aos alimentos
Enténdese por intolerancia aos alimentos a incapacidade de consumir certos alimentos ou nutrientes sen sufrir efectos adversos sobre a saúde. Estes efectos poden ser máis ou menos rápidos.
Carballo, Oleiros, Ribeira
Carballo (á espera da oficialización da forma O Carballo ) é un lugar da parroquia de Oleiros no concello coruñés de Ribeira, na comarca da Barbanza.
Acción positiva
Acción positiva é a política de protexer membros de grupos desfavorecidos que sofren ou sufriron discriminación a mans de grupos privilexiados dentro dunha cultura.
Eugenio Granell
Exilio
Ao inicio da revolución guatemalteca, en 1950, tivo que fuxir do país por temor á persecución stalinista. Esta vez a familia Granell-Segarra marchou a Porto Rico, onde o artista ocupou a cátedra de Historia da Arte na Facultade de Humanidades. Nestes anos publicou Isla cofre mítico e participou en diversas exposicións colectivas na universidade portorriqueña. Aquí naceu a súa profunda amizade con Juan Ramón Jiménez
Estela de Nicer
Características
Foi atopada en 1932 no concello asturiano de Veiga. Fai referencia a Nicer, fillo de Clutoso, príncipe dos Albións. Está exposta no Museo Arqueolóxico de Asturias, en Oviedo.
Valtteri Bottas
2017
O 16 de xaneiro de 2017, Mercedes anunciou que contrataran a Bottas para a tempada  como compañeiro de Lewis Hamilton, en substitución do campión do mundo de  Nico Rosberg retirado da competición. Bottas terminou terceiro na súa primeira carreira como piloto de Mercedes, o Gran Premio de Australia de 2017, detrás de Sebastian Vettel e Lewis Hamilton. No Gran Premio da China de 2017 trompeo detrás do coche de seguridade e caeu do 5º posto ao 12º posto pero conseguiu volver ao 6º posto detrás de Lewis Hamilton, Sebastian Vettel, os dous Red Bulls e Kimi Räikkönen. Logrou clasificarse na pole por diante de Lewis Hamilton no Gran Premio de Bahrain de 2017, logrando a primeira pole position da súa carreira.
2018
Antes do Gran Premio de Alemaña, Bottas asinou un novo contrato con Mercedes para a tempada  cunha opción para a tempada.
Tolosaldea
Topónimo
A comarca tamén era coñecida como Beterri, que significa en éuscaro "Terra Baixa", en contraposición coa comarca de Goierri ("Terra Alta") situada ao sur. Este nome está actualmente en desuso.
Beatrice Vio
Carreira deportiva
Na tempada 2015-2016, recibiu o Premio Mangiarotti do Comité Olímpico Italiano. Gañou o seu segundo título europeo en Casale Monferrato, vencendo a rusa Irina Mishurova. En xullo perdeu na final da Copa Mundial en Varsovia contra a rusa Viktoria Boykova, co que finalizou a súa serie de once vitorias consecutivas en eventos de Copas Mundiais. Aínda así, cualificouse para os Xogos Paralímpicos de Río de Xaneiro 2016 como a esgrimista mellor clasificada na súa categoría. En Río resultou campioa invicta, gañando os cinco encontros por equipos por 5-0. Na final enfrontouse á chinesa Jingjing Zhou. O combate foi interrompido cando a punta do florete da súa rival entrou accidentalmente na súa máscara. Despois de aplicarlle xeo, gañou 15-7, recibindo así a medalla paralímpica de ouro.
Fantastic Four (filme)
Sinopse
Catro astronautas convértense en súper heroes tras ser contaminados no espazo exterior. Todo comeza cando o soño longamente acariciado do inventor, astronauta e científico Dr. Reed Richards (Ioan Gruffudd) está moi próximo a facerse realidade. Reed quere ir nunha viaxe ó espazo exterior, ó centro dunha tormenta cósmica. Alí, espera conseguir desvelar os segredos dos códigos xenéticos dos seres humanos en beneficio da humanidade. A tripulación de Reed está formada polo seu mellor amigo, o astronauta Ben Grimm (Michael Chiklis); por Sue Storm (Jessica Alba), directora de investigación xenética e antiga moza de Reed; e polo impulsivo irmán máis novo de Sue, o piloto Johnny Storm (Chris Evans). En compaña do benfeitor do proxecto, o ambicioso Von Doom (Julian McMahon), os catro parten para a exploración das súas vidas. A misión discorre sen incidentes ata que Reed descobre que hai un erro de cálculo na velocidade coa que se achega a tormenta. A estación espacial vese engulida por nubes de radiación cósmica que cambian o xenoma da tripulación. De regreso á Terra, os efectos da exposición amosan axiña os seus primeiros síntomas brindando a cada un deles poderes sobrenaturais, converténdose nos Catro Fantásticos.
Palestina (rexión)
A zona que corresponde á antiga Palestina atópase hoxe dividida entre unha área do estado de Israel e os territorios de maioría árabe ocupados por Israel despois da Guerra dos seis días en 1967: a Franxa de Gaza, a de Cisxordania, e Xerusalén Leste. Algunhas partes dispersas desta área árabe pasaron hai algúns anos a ser administradas por unha entidade autónoma, a Autoridade Palestina, mais Israel mantén o control das fronteiras.
A evolución histórica
Entre as potencias que influíron ou dominaron parte ou toda Palestina durante o primeiro milenio atópanse Asiria (722 a.C.), que destruíu o reino de Israel do norte, os exipcios e os babilonios (fins do século VII a.C.), e os persas aqueménidas (539 a.C.), os greco/macedonios (331 a.C., permanecendo en poder dos ptolomaicos de 320 a 220 a.C. e dos seléucidas de 220 a 142 a.C.
CHAMP
Características
CHAMP adicouse á investigación xeofísica e atmosférica. A bordo levaba un acelerómetro, magnetómetros, un receptor GPS, un retroreflector láser e un medidor de arrastre de ións. CHAMP fixo medicións precisas dos campos gravitatorio e magnético durante a súa vida útil.
Aerodramus brevirostris
Hábitat e distribución
Os seus hábitats naturais son os bosques tropicais e subtropicais húmidos, os bosques de montaña húmidos, terras con cultivos, onde caza polo día, refuxiándose pola noite en covas ou en edificios abandonados, onde tamén aniña.
A Granxa, Oleiros, Ribeira
A Granxa é un lugar da parroquia de Oleiros no concello coruñés de Ribeira, na comarca da Barbanza. Segundo o padrón municipal (INE 2018) non tiña ningún habitante.
Liña lateral
A liña lateral é un órgano sensorial dos peixes que serve para detectar o movemento e as vibracións na auga circundante, o que axuda a estes animais a evitar colisións, a orientarse en relación ás correntes de auga e a localizaren os depredadores e ás súas presas (e a estas, a fuxir daqueles).
Teito de vidro
Historia e características
Algúns estudos realizados suxiren que ás mulleres non lles gusta competir tanto como aos varóns e quizais por iso teñen menos posibilidades de promoción. Nese sentido as políticas de acción positiva axudarían a motivar a mulleres tan capaces e talentosas como os seus pares masculinos a ascender sen ter que colocarse nunha posición incómoda de competir. Estas políticas son criticadas co argumento de que favorecerían inxustamente as mulleres baseándose en cuestións que son alleas aos seus méritos e habilidades.
Charles Greeley Abbot
Traxectoria
Abbot naceu en Wilton, Nova Hampshire gradouse na Phillips Academy en 1891 e no Instituto de Tecnoloxía de Massachusetts en 1894, en física química. Samuel Pierpont Langley procuraba un axudante para o Smithsonian Astrophysical Observatory (SAO) e escolleu a Abbot en 1895 pola súa experiencia en traballo de laboratorio malia a súa inexperiencia en astronomía.
Bisonte americano
A matanza do bisonte e o seu regreso ás grandes chairas
O Parque zoolóxico do Bronx, Nova York, Estados Unidos, mantivo unha das mandas sobreviventes, a partir da cal restablecéronse pequenas poboacións no Parque Nacional de Yellowstone e noutras reservas naturais. A actual poboación de bisontes americanos é de aproximadamente 350.000 exemplares, cando a poboación estimada antes da chegada de Colón a América era de 60-100 millóns de cabezas.
Dave Fridmann
Carreira
Na súa adolescencia Fridmann tocou a guitarra, os teclados e o baixo en varias bandas locais da área de Buffalo, Nova York. A finais dos 80 foi o baixista da formación orixinal da banda de indie rock Mercury Rev, deixando o grupo en 1993 para ccentrarse no seu traballo como produtor.
Arciprestado do Incio-Santalla de Rei
Parroquias
Pertencentes ao antigo arciprestado de Santalla
Polyprion
thumb|230px|Polyprion oxygeneios. thumb|230px|Polyprion moeone.
Eslavos meridionais
Orixe dos eslavos
A idea de que os pobos eslavos teñen moito en común, canto ás súas orixes, a orixe das súas linguas e dalgúns aspectos culturais, derivan máis ben do nacionalismo romántico, do paneslavismo e da noción de raza como unha base biolóxica para as nacións, aínda que moitas semellanzas histórico-xenéticas, xeo-culturais e fonético-idiomáticas foron comprobadas por moitos estudos sobre os pobos protoindoeuropeos.
Migracións
A partir do século III o ámbito eslavo foi sacudido polos grandes movementos migratorios que alteraron profundamente a face de Europa. Primeiro foron os xermanos, un de cuxos pobos, o ostrogodo, emigrara á rexión do Vístula e despois á Rusia meridional. Baixo o reinado de Hermanarico os ostrogodos someteron ás tribos eslavas da rexión.
A Igrexa, Oleiros, Ribeira
Toponimia
A orixe do topónimo é o latín, o lugar da igrexa.
Romesco
250px|miniatura|Salsa romesco e ingredientes O romesco é unha salsa típica do Camp de Tarragona, en Cataluña. É posible que tivera a súa orixe no barrio do Serrallo, en Tarragona.
Sanguíneo
Aínda que no estándares sobre gravados das cores diferentes ós principais non son unánimes, nin na súa denominación ou uso nos distintos países, pode usarse un entramado de liñas diagonais descendentes con liñas horizontais.
Cuatro
Historia
O 30 de agosto de 2005 Sogecable a través da Cadena SER anuncia que Iñaki Gabilondo, a súa principal estrela, director e presentador do programa Hoy por Hoy durante os dezanove anos anteriores, deixaba a dirección deste programa para ser o presentador do informativo nocturno da nova canle.
A Pousa, Monterrei, Monterrei
A Pousa é un lugar pertencente á parroquia de Santa María de Monterrei, no concello ourensán de Monterrei. Segundo o IGE en 2019 tiña 69 habitantes (34 homes e 35 mulleres).
Morfoloxía
O núcleo tradicional da Pousa é compacto e lineal. Ten planta en L cunhas dimensións duns 160 por 110 m. Disponse sobre unha estrutura viaria lineal, todo ao longo da rúa da Fonte, que é o camiño de Verín, cunha extensión menor e menos compacta que baixa pola rúa de Monterrei, que é o camiño de Vilela. Distínguense dous barrios: ao norte, o que se desenvolve no cruzamento entre a rúa da Fonte e a de Monterrei, e ao sur o que se dispón ao longo da rúa da Fonte mesma.
Alice Guy
Alice Guy-Blaché, nada en Saint-Mandé (Val do Marne) o 1 de xullo de 1873 e finada en Wayne (Nova Jersey) o 24 de marzo de 1968 foi unha cineasta francesa. Foi a primeira muller directora de cinema e unha das primeiras persoas que dirixiron filmes de ficción.
IES Río Cabe
Historia
En 1967 comezou a funcionar de forma independente. Neste curso contaba con 655 alumnos matriculados oficialmente. Xa que excedían do número de matrículas admitidas, para poder permitir esa cantidade de alumnado, tivéronse que habilitar tres aulas máis. Tamén lles foron cedidos locais no Grupo Nacional Ferroviario e no Grupo Escolar por esta mesma razón. Foi no ano 1972 cando o edificio se ampliou ata ter unha superficie de 8 000 m².
Mausolo
Contexto histórico
Mausolo era fillo de Hecatomno, aristócrata que obtivera en 392 a.C. a satrapía de Caria de mans de Artaxerxes II. Aínda que Hecatomno pensara nunha posible rebelión, sempre foi fiel ao rei persa, polo que non había razón para negarlle ao seu fillo o dereito a sucedelo. Coñécese moi pouco da mocidade de Mausolo, aínda que é bastante seguro que coñeceu ao rei de Esparta Agesilao II.
O seu goberno
No 367 a.C., o sátrapa da Frigia Helespóntica Ariobarzanes sublevouse. Enviouse un exército persa contra el ao mando de Mausolo e Autofradates de Lidia. Illouse ao rebelde e cercóuselle, pero cando Agesilao irrompeu en Asia Menor á fronte dun exército mercenario en apoio de Ariobarzanes, ocorreu algo moi estraño: Mausolo entregou diñeiro e agasallos ao espartano e deixou o asedio. É posible que Mausolo quixese evitar a entrada de Agesilao en Caria ou gañarse a posibilidade de contratar mercenarios no futuro. miniatura|esquerda|150px|Tetradrachm de Mausolo. No anverso móstrase un león, o reverso dunha estrela con oito raios.
Corea do Sur
Etimoloxía
Corea do Sur é chamada en coreano Daehan Minguk, 대한민국, cuxos caracteres significan: grande, 大; Han, nome chinés para Corea, hanja=韓 e pobo ou nación, 民國, literalmente O gran pobo de Han ou A gran nación de Han.
Antes da división
Os primeiros restos humanos atopados en Corea datan de arredor de 500.000 anos. De acordo coa tradición, no ano -2333, Tangun (tamén chamado Dangun) fundou o reino de Joseon (a miúdo coñecido como "Gojoseon" para evitar a confusión coa dinastía do século XIV do mesmo nome; o prefixo go significa "vello" ou "anterior"). Despois de numerosas guerras, este reino desintegrouse.
miniatura|esquerda|O palacio de Gyeongbok é o meirande dos cinco grandes palacios construídos durante a [[dinastía Joseon.]]
Despois da división
miniatura|[[Seúl.]]
Deportes
O béisbol foi introducido a Corea en 1905 e desde entón converteuse no deporte de espectadores máis popular en Corea do Sur.KOIS (2003), páx. 632. Establecida en 1982, a Organización Coreana de Béisbol foi a primeira liga deportiva profesional no país. O equipo surcoreano finalizou terceiro no Clásico Mundial de Béisbol 2006, segundo na edición de 2009 e gañou a medalla de ouro nos Xogos Olímpicos de Beijing 2008.
Acolleu os Xogos Asiáticos en 1986 (Seúl) e 2002 (Busán) e será sé de novo en 2014 (Inchon). Tamén foi a sé dos Xogos Asiáticos de Inverno de 1999; e das Universíadas de inverno en 1997 e de verán en 2003. Na Copa Mundial de fútbol de 2002, conxuntamente organizada por Corea do Sur e o Xapón, a selección de fútbol converteuse no primeiro equipo da Confederación Asiática de Fútbol en chegar ás semifinais. En 2010 celebrouse por primeira vez unha proba do mundial de Fórmula 1, o Gran Premio de Corea do Sur no Circuíto Internacional de Corea, en Yeongam. Ademais, prevese que o Campionato Mundial de Atletismo de 2011 celébrese en Daegu. Tamén son importantes as tres competicións hípicas do país, entre as que destaca a do parque de carreiras de Seúl que é a maior.
Lobeiras, Oleiros, Ribeira
Lobeiras (á espera da oficialización da forma As Lobeiras ) é un lugar da parroquia de Oleiros no concello coruñés de Ribeira, na comarca da Barbanza.
Metuxalén
miniatura|245px|Metuxalén.
Meixe, Oleiros, Ribeira
Meixe é un lugar da parroquia de Oleiros no concello coruñés de Ribeira, na comarca da Barbanza.
Diocese católica latina de Anglia Oriental
Historia
A diocese de Anglia Oriental foi erixida o 13 de marzo de 1976 polo decreto Quod Ecumenicum do papa Paulo VI, cubrindo terreos dos condados de Cambridge, Norfolk e Suffolk que até entón pertencían á diocese de Northampton.
Compromiso de Caspe
O Compromiso de Caspe (Compromís de Casp, en catalán) foi un acordo asinado en Caspe (Casp en catalán) o 28 de xuño de 1412 entre os reinos de Aragón e Valencia e o principado de Cataluña para designar sucesor no trono da Coroa de Aragón, trala morte en 1410 de Martiño I de Aragón. Foi elixido como herdeiro Fernando de Antequera, da Casa de Trastámara, co nome de Fernando I de Aragón.
Oso de Ouro
O Oso de Ouro é o principal premio outorgado polo Festival Internacional de Cinema de Berlín. O oso é o símbolo heráldico da cidade de Berlín.
Jacques Le Goff
Jacques Le Goff, nado en Toulon, Francia, o 1 de febreiro de 1924 e finado en París o 1 de abril de 2014, foi un historiador francés especialista na Idade Media.
Traxectoria
Vinculado á Escola de Estudos Superiores en Ciencias Sociais de París, foi un destacado representante da Nouvelle histoire, facendo fincapé na historia a longo prazo, fuxindo da historia dos grandes homes tan característica do século XIX e propugnando unha historia das mentalidades, isto é, das representacións colectivas e das estruturas mentais das sociedades. Para Le Goff, a Idade Media formou unha civilización propia, distinta da Antigüidade e da Idade Moderna, coherente na súa organización social e económica e cuberta por un sistema de representacións homoxéneo.
Theodoros Papaloukas
Rusia
Ao ano seguinte, na Euroliga 2007-08, Papaloukas volveu ser un membro clave do CSKA, e esta vez si que conseguiu o título tras vencer na final do campionato de novo ao Maccabi Elite. Posteriormente Papaloukas foi obxectivo de varios equipos da NBA: Boston Celtics, Los Angeles Lakers, Milwaukee Bucks e Miami Heat para ocupar cubrir unha vacante no posto de base. Con todo, o 7 de xullo de 2007, os xornais gregos informaron de que Papaloukas renovara o seu compromiso co CSKA a razón de 10,5 millóns de euross (netos) por tres anos de contrato co CSKA. Con todo, tiña a opción de rescindir o seu contrato en calquera momento, e fíxoo xusto un ano despois, cando asinou co Olympiacos do Pireo
Partido Regionalista de Cantabria
Historia e caracterísiticas
O 10 de novembro de 1978, nacía o Partido Regionalista de Cantabria, fundado por Miguel Ángel Revilla Roiz, Manuel Izquierdo Nozal, José Luis Oria Toribio, Eduardo Obregón Barreda e mais Juan José García González.
Kuusiokunnat
Poboación
A seguinte táboa amosa a tendencia demográfica da subrexión cada cinco anos dende 1980.
Fosfatidilglicerol
A estrutura xeral do fosfatidilglicerol pode describirse como un diacilglicérido esterificado cun fosfato cunha molécula de glicerol esterificada no fosfato. Por tanto, contén dúas moléculas de glicerol, unha no diacilglicérido e outra na cabeza polar. A molécula é anfipática, xa que o diacilglicérido é apolar e o fosfato e o glicerol terminal son polares. A súa presenza no líquido amniótico aumenta durante o desenvolvemento fetal.
O surfactante pulmonar está formado por proteínas e lípidos. A maior parte dos lípidos é fosfatidilcolina, pero unha pequena porción da parte lipídica é fosfatidilglicerol. Aproximadamente o 98% da superficie das paredes dos alvéolos está ocupada por células de tipo I, mentres que as células de tipo II alveolares producen o surfactante pulmonar, que cobre arredor do 2% das paredes alveolares. Unha vez que as células de tipo II secretan o surfactante, este debe estenderse sobre a superficie das células de tipo I. O fosgfatidilglicerol pénsase que é importante nesta extensión do surfactante sobre as células de tipo I. A principal deficiencia no surfactante observada en bebés prematuros relaciónase coa falta de fosfatidilglicerol, aínda que este só sexa unha fracción minoritaria dos fosfolípidos do surfactante.
Arquidiocese católica latina de Westminster
Vigairía Apostólica de Inglaterra
Non foi até 1685 que foi nomeado un sucesor. Foi elixido John Leyburn, Doutor en Teoloxía na Sorbona e antigo presidente do Colexio Inglés de Douai, quen foi consagrado bispo en Roma o 9 de setembro de 1685. En 1623 Bishop dividira Inglaterra en seis áreas, nomeando ao cargo de cada unha delas a un superior co título de vigairo xeral. Leyburn reduciu estas seis áreas a catro. No verán de 1687 viaxou polo norte do país e confirmou a máis de 20.000 católicos alí.
Arquidiocese de Westminster
Inicialmente as outras 12 dioceses foron erixidas como sufragáneas da de Westminster. Ademais, pola mesma bula, no territorio da vigairía foi erixida tamén a diocese de Southwark, hoxe arquidiocese.
O Peruleiro, Visma, A Coruña
Etimoloxía
O topónimo "peruleiro" só aparece neste lugar e a súa etimoloxía é discutida. O dicionario de Eladio Rodríguez González dá a palabra o significado de "sitio elevado", mais nun documento de 1726 aparece denomidado Peroleiro, o que podería indicar que procede do nome dun veciño chamado "Pedro Leiro".
Lars Winnerbäck
Lars Mattias Winnerbäck', nado en Estocolmo o 19 de outubro de 1975, é un cantante e compositor sueco.
Lugares de Muras
miniatura|dereita|[[Casa do concello de Muras.]] Galicia → Parroquias de Galicia → Lugares de Galicia → Lugares de Muras
Estremadura
Xeografía
Estremadura é unha terra de contrastes que aportan á rexión unha gran variedade de matices. O clima mediterráneo con algunha influencia atlántica, con veráns moi calorosos e invernos non excesivamente fríos, determina unha rica variedade de espazos naturais nos que a auga é a principal protagonista, e onde predomina a dehesa, ecosistema natural que combina dende tempos inmemoriais a explotación dos recursos naturais e o respecto ó medio ambiente. Entre os seus espazos naturais máis significativos cabe destacar os Parque Naturais de Monfragüe, na provincia de Cáceres, e de Cornalvo, na provincia de Badaxoz, onde viven as máis puras manifestacións da vida animal e vexetal do bosque mediterráneo.
As súas principais cadeas montañosas son ao sur da provincia de Badaxoz, e limitando coas provincias de Huelva, Sevilla e Córdoba, a Serra Morena. Ao leste, limitando con Toledo e Cidade Real, os Montes de Toledo que culminan na serra de Guadalupe (1.603 m). E ao norte o Sistema Central coas súas Serras de Francia, con límite coa provincia de Salamanca e tamén máis preto de Portugal, a Serra de Gata, onde se constata a presenza da fala do Val de Xálima.
Historia
Xa que as provincias de Estremadura atopábanse nunha situación económica moi inferior ao resto das rexións de España, en 1952 iniciouse o Plan Badaxoz destinado a mellorar a agricultura coa electrificación, sistemas de rega, a transformación e a comercialización dos produtos agrarios.
Comarcas
Toda a comunidade autónoma de Estremadura está divida en comarcas. En total establecéronse 26 comarcas en toda a Comunidade Autónoma, das cales 11 atópanse na Provincia de Badaxoz e as 15 restantes, en Cáceres. Son as seguintes:
Economía
250px|miniatura|esquerda|Sede da [[Caja de Extremadura en Plasencia.]]O maior peso na economía de Estremadura corresponde ao sector servizos (57%). A construción e as pequenas e medianas empresas son a base dunha economía que está desenvolvendo un comercio incipiente coas terras veciñas de Portugal e que mantén un alto grao de terciarización debido ao auxe que o turismo ambiental e cultural está producindo nos ámbitos rurais, tradicionalmente agrícolas, do seu territorio.
Os Muíños, Oleiros, Ribeira
Os Muíños é un lugar da parroquia de Oleiros no concello coruñés de Ribeira, na comarca da Barbanza. Segundo o padrón municipal (INE 2018) ten 165 habitantes (75 homes e 90 mulleres).
Estremadura
A fala
A fala é un dialecto galaico-portugués con claras influencias do astur-leonés que se emprega en tres vales do noroeste cacereño (España) limítrofe con Portugal e Salamanca. Calcúlanse uns 6.000 falantes. É unha variedade lingüística romance, Lindley Cintra, Xosé Henrique Costas estableceron que tiña unha orixe galega popularizando este último a expresión galego de Estremadura, segundo Martín Galindo derivaría do portugués arcaico, portugués das Beiras. Fálase en Valverde do Fresno, As Ellas e San Martiño de Trebello dando lugar ó Valverdeiro, Lagarteiro e Mañego respectivamente.
Terras serbias
Entidades políticas modernas
miniatura|dereita|200px|Mapa da Nova Serbia e a Eslavo-Serbia miniatura|200px|Reino de Serbia en 1913 miniatura|dereita|200px|República Serbia - Republika Srpska
Gran Premio dos Países Baixos de 1985
Notas
A menos que se indique o contrario, todos os resultados da carreira tómanse de
Fernán Páez de Talamancos
Fernán Páez de Talamancos ou Fernan Paez de Talamancos (tamén, Fernando Páez de Tamallancos e Fernan Pais de Tamalhancos) foi un trobador galego dos séculos XII e XIII.
Traxectoria
Nobre de Tamallancos, era señor da casa e castelo de Vilamarín, que lle doara o rei Afonso VII e lle confirmara Fernando III. Foi alférez de Afonso IX e posteriormente tenente no antigo distrito de Búbal e no Castelo de Alba. Tivo posesións no Morrazo, en zonas do Miño ourensán, así como en zonas de León. Estivo casado dúas veces, a segunda con Teresa López de Ulloa, pertencente á familia dos Limia-Traba. Tivo catro fillos (dúas mulleres do primeiro matrimonio e dous homes do segundo)
Halestorm
EPs e gravacións promocionais
Breaking The Silence (2001)
En vivo
One and Done ( 28 de abril de 2006)
Grupo prostético
Os grupos prostéticos son compoñentes non formados por aminoácidos, que están fortemente unidos a certas proteínas, xeralmente de modo covalente. O conxunto formado polo grupo prostético e a parte formada por aminoácidos constitúe a proteína completa, chamada heteroproteína. Un exemplo de heteroproteína é a mioglobina, na cal o grupo prostético é un grupo hemo. Moitas proteínas con grupo prostético son encimas, e neles o grupo prostético funciona como un cofactor necesario para que o encima realice a súa catálise. Un exemplo de encima deste tipo é a piruvato carboxilase, cuxo grupo prostético é a biotina.
Urola Garaia
Urola Garaia é unha subcomarca do sur de Guipúscoa, en Euskadi, cuxo territorio normalmente inclúese na comarca de Goierri. Limita ao norte con Urola Erdia, ao leste e sur con Goierri e ao oeste con Debagoiena.
Cal de Moreiras, Visma, A Coruña
miniatura|Situación de Cal de Moreiras no "barrio-territorio" de San Pedro de Visma. Cal de Moreiras é un lugar da parroquia de Visma no concello coruñés da Coruña na comarca da Coruña. Atópase na localidade de San Pedro de Visma, no extremo norte.
Woo Hoo/Guitar Date
Woo Hoo/Guitar Date é o single número 13 do grupo de rock and roll xaponés chamado The 5.6.7.8's, lanzado ó mercado no Xapón no ano 2004 e producido polo propio grupo.
Coeses, Lugo
Santa María Madanela de Coeses é unha parroquia do concello de Lugo na comarca de Lugo, na provincia de Lugo. No ano 2007 tiña 243 habitantes (119 homes e 124 mulleres), tres menos ca en 2006.
Diane Venora
Diana Venora, nada o 10 de agosto de 1952 en East Hartford, Connecticut, é unha actriz norteamericana de cine, teatro e televisión.
Traxectoria
Venora fixo o seu debut no cine debut xunto a Albert Finney e Gregory Hines no filme Wolfen (1981). En 1983, protagonizou o papel principal da produción de Joseph Papp Hamlet, no New York Shakespeare Festival. Foi a primeira muller en interpretalo no prestixioso festival.
Maskinen
miniatura|. Maskinen é un grupo musical sueco de fusion hip hop/electrónica con toques funk e electro. O seu nome significa "A máquina".
Ullensaker
Ullensaker é un concello do condado de Akershus, en Noruega. O concello limita ó norte con Eidsvoll, ó leste con Nes, ó sur con Sørum e Skedsmo, e ó oeste con Gjerdrum e Nannestad. O centro administrativo é a vila de Jessheim miniatura|esquerda|275px|Igrexa de Hovin
Julia Ibarra
Traxectoria
Deuse a coñecer como escritora en 1983, coa publicación de La melodramática vida de Carlota Leopolda, libro composto pola novela curta do mesmo título e 14 relatos. En 1987 foi galardoada co Premio Tigre Juan por Sasia la viuda, editada a posteriori pola editorial Júcar. O libro é unha recreación novelada dun feito histórico na Roma clásica.
Sancortes, Oleiros, Ribeira
Sancortes é un lugar da parroquia de Oleiros no concello coruñés de Ribeira, na comarca da Barbanza.
Gran Premio do Reino Unido de 1994
O Gran Premio do Reino Unido de 1994 foi unha carreira de automobilismo de Fórmula Un, celebrada o 10 de xullo de 1994 no circuíto de Circuíto de Silverstone en Silverstone, Reino Unido. Foi a oitava carreira do Campionato do Mundo da tempada de. Foi o 49º Gran Premio do Reino Unido e o 30º celebrado en Silverstone. A carreira disputouse sobre 60 voltas ao circuíto de máis de cinco quilómetros para unha distancia de carreira de 303 quilómetros. Gañouna Damon Hill, mentres que o segundo clasificado Michael Schumacher foi posteriormente descualificado por non cumprir unha penalización de stop & go a tempo.
Unión Renovadora Asturiana
Foi fundado o 2 de decembro de 1998 por Sergio Marqués cando era Presidente do Principado de Asturias, como consecuencia das diferenzas de criterio do que por aquelas era o seu partido, o Partido Popular asturiano. Debido a isto, gobernou en minoría até a fin da súa lexislatura en 1999.
En novembro de 2007 Sergio Marqués anunciou a súa retirada da presidencia do partido e nun congreso ordinario Javier López Alonso (até entón vicesecretario da Circunscrición Central e presidente local de Siero) foi elixido presidente.
Ann Radcliffe
Traxectoria
O éxito de The Romance of the Forest colocou a autora como máximo expoñente da novela histórica. As súas últimas novelas espertaron un interese aínda maior, o que provocou un gran número de imitadores de todo tipo.
Curtis
Hidrografía
miniatura|esquerda|Río Mandeo (esquerda) e Mendo na ría de Betanzos. miniatura|300px|Mapa de Curtis coas súas parroquias. miniatura|Curtis no [[Diccionario geográfico-estadístico-histórico de España y sus posesiones de Ultramar de Pascual Madoz (1847).]]
O río Mandeo percorre boa parte dos seus 53 km polo concello. Nace no alto das Pías (a 720 msnm en Sobrado) ó lombo da Cova da Serpe e desemboca na ría de Betanzos. Teixeiro e Curtis, xunto con Sobrado forman a cunca alta deste río. No río dáse a troita común.
Historia
Curtis sufriu a chegada dos normandos na súa segunda incursión en Galiza (968-970). Comandados polo caudillo Gunrod chegaron a destruír a igrexa de Santa Eulalia:
A principios dos anos 1920 o escritor mexicano Manuel Toussaint foi un viaxeiro abandonado na estación que publicou: "... el pueblo, si es que puede entrar en la categoría de pueblo una calle formada por casas pobres y feas: eso es Curtis. El polvo del camino, el polvo de esta calle nos tenía blancos". Esta situación de nó de comunicacións entre a Galiza da costa e a España do interior fixo do lugar un enclave importante, un fervedoiro político e sindical. Ao inicio da guerra civil un grupo de personalidades republicanas que ían de Madrid para A Coruña foron retidas na estación de Curtis, e foron fusiladas. O constante paso de trens cheos de militares para a fronte fixo do concello un lugar inseguro. Os labregos deixaban as terras sen cultivar por medo a que lles disparasen desde os trens. Foi en plena guerra civil cando a casa do concello foi trasladada a Teixeiro. Rematada a guerra civil, a posguerra estivo marcada polos escapados que se refuxiaban na zona. O mítico guerrilleiro Benigno Andrade, Foucellas, que ata a súa captura e condena a morte mantivo a loita contra a Garda Civil, tiña a súa familia alí e era acosada a diario polas autoridades. Curtis era un cuartel tomado pola Garda Civil. Ata o 2008 mantivéronse o nome de rúas e prazas vinculadas á ditadura franquista. Curtis mantivo o nome da avenida Generalísimo ata que foi trocado por avenida Principal.
Infraestruturas de transporte
Curtis é un importante nó de comunicacións viarias. Preto de Teixeiro pasa a autovía A-6 e a nacional N-VI. A N-634 cruza todo o concello de leste a oeste facendo de comunicación con Santiago de Compostela e coa meseta. Dende esta estrada parte a AC-840 que vai á Coruña, Lalín e Ourense. Curtis está a uns 60 km de Lugo capital.
Deporte
Nos anos 2014 e 2015 celebrouse o Rally Concello de Curtis. O ano seguinte pasou a se chamar Rally Terras do Mandeo e dende 2017 leva o nome Rally Terra da Auga, organizándose nas comarcas de Betanzos e Arzúa.
Lista de partidos políticos de Acerbaixán
Este lista os partidos políticos de Acerbaixán. O sistema político de Acerbaixán caracterízase por un sistema de partido dominante. O partido do goberno Partido do Novo Acerbaixán (YAP, Yeni Azərbaycan Partiyası) domina os procesos políticos da república presidencialista con constitución en vigor desde 1993, Partidos de oposición están permitidos, pero de lonxe non se considera que teñan posibilidades reais de gañar poder.
Macromedia
O 18 de abril de 2005, Adobe Systems Inc. anunciou un acordo para adquirir Macromedia nunha transacción valorada en, aproximadamente, 3400 millóns de dólares. O 5 de decembro de 2005, Adobe Systems completa a adquisición de Macromedia.
Engracia Vérez Puentes
Traxectoria
Estudou en Vilalba e na Coruña ata acadar o título de mestra de primeira ensinanza en 1919. Despois dunha breve estancia en Cabreiros, xa casada con Jenaro Carreira Penalonga, foi destinada a Vilarrube, onde residiu preto de sete anos, ata 1933, data do seu traslado a Vilalba. En Vilarrube naceron sete dos seus oito fillos (dous deles finaron na nenez). Na vella escola graduada de Vilalba exerceu a súa profesión durante 32 anos. Logo da súa xubilación e a do seu home dedicouse a viaxar. Os trazos predominantes na súa obra son a descontinuidade e o forzoso autodidactismo, o carácter pouco actual e a privacidade en que a mantivo. Non fixo esforzo ningún por publicar ata moi tarde, se se exclúen algúns poemas aparecidos entre 1955 e 1956 na revista Arquero de Barcelona. Non obtivo éxito cos editores galegos cos que contactou.
Fermín Bouza-Brey
Investigación (selección)
miniatura|Nao senlleira e Seitura compoñen o volume 23 da [[Biblioteca Galega 120.]] miniatura|250px| Un xuíz de lei, defensor da lingua e da galeguización.
Luis Urrengoetxea
Luis Urrengoetxea Agirre, nado en Amorebieta, Biscaia en 1879, foi un político vasco de esquerdas e nacionalista, un dos fundadores de Acción Nacionalista Vasca (ANV).
Pobadura, Gustei, Coles
Pobadura é un lugar da parroquia da Gustei no concello ourensán de Coles na comarca de Ourense. Tiña 35 habitantes no ano 2011 segundo datos do INE e do IGE, dos cales 15 eran homes e 20 mulleres.
Bandar Abbas
Historia
No século XVI os portugueses fortificaron a cidade e déronlle o nome de Gamru. A cidade recibiu o actual nome logo que Abbas I de Persia a conquistase en 1615.
O vixía no centeo
Argumento
Unha vez na gran cidade, decide aloxarse nun hotel xa que non quere contarlles aos seus pais que o botaron novamente do instituto. Dende alí, chama a unha muller, Faith Cavendish, que traballaba de bailarina de striptease. Ao non poder convencela para que saia con el, Caulfield baixa ao salón de baile, onde danza con tres turistas. Logo de saír do salón, empeza a recordar as vacacións que pasou con Jane, e ponse melancólico. Decide ir un club de jazz. Alí atopa a Lillian Simmons, antiga moza do seu irmán, que o invita a tomar unhas copas. Para non estar con ela, pon unha escusa e regresa ao hotel.